455/2021

Útdráttur

Kærður var úrskurður héraðsdóms þar sem hafnað var kröfu lögreglustjóra um að staðfest yrði ákvörðun embættisins um að X yrði gert að sæta nánar tilgreindu nálgunarbanni. Í úrskurði Landsréttar voru rakin skilyrði nálgunarbanns samkvæmt 4. og 6. gr. laga nr. 85/2011 um nálgunarbann og brottvísun af heimili. Í úrskurði réttarins kom fram að X væri undir rökstuddum grun um að hafa veist með ofbeldi að A svo að varðað gæti refsingu samkvæmt almennum hegningarlögum nr. 19/1940 og að skilyrðum a-liðar 4. gr. laga nr. 85/2011 væri því fullnægt. Til þess var vísað að X hefði hins vegar ekki áður sætt nálgunarbanni og af gögnum málsins yrði að öðru leyti ekki ráðið að A stafaði hætta af X, sbr. b-lið 4. gr. laga nr. 85/2011. Samkvæmt því og með vísan til 6. gr. laga nr. 85/2011 hefði ekki verið sýnt fram á að lagaskilyrði stæðu til þess að X sætti nálgunarbanni. Var hinn kærði úrskurður því staðfestur.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 9. júlí 2021, sem barst réttinum ásamt kærumálsgögnum 12. sama mánaðar. Kærður er úrskurður Héraðsdóms Norðurlands eystra 7. júlí 2021 í málinu nr. R- [...]/2021 þar sem hafnað var kröfu sóknaraðila um staðfestingu ákvörðunar hans um að varnaraðila yrði gert að sæta nálgunarbanni í þrjá mánuði. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst þessað hinn kærði úrskurður verði felldur úr gildi og staðfest verði ákvörðun hans 30. júní 2021 um að varnaraðila verði gert að sæta nálgunarbanni til föstudagsins 1. október 2021 klukkan 14:05.

3

Varnaraðili krefst staðfestingar hins kærða úrskurðar auk þóknunar til handa verjanda sínum.

Niðurstaða

4

Samkvæmt a-lið 4. gr. laga nr. 85/2011 er heimilt að beita nálgunarbanni ef rökstuddur grunur er um að sakborningur hafi framið refsivert brot eða raskað á annan hátt friði brotaþola. Eftir b-lið sömu lagagreinar ásama við ef hætta er á að viðkomandi brjóti gegn brotaþola með þeim hætti sem í a-lið greinir. Samkvæmt 1. mgr. 6. gr. sömu laga verður nálgunarbanni aðeins beitt þegar ekki þykir sennilegt að friðhelgi brotaþola verði vernduð með öðrum og vægari hætti og skal þess þá gætt að ekki sé farið strangar í sakirnar en nauðsyn ber til. Í 2. mgr. sömu lagagreinar segir að við mat samkvæmt 1. mgr. sé heimilt að líta til þess hvort sakborningur hafi áður þurft að sæta nálgunarbanni og því hvort háttsemi hans á fyrri stigum hafi verið þannig háttað að hætta sé talin á að hann muni fremja háttsemi sem lýst er í 4. gr.

5

Varnaraðili er undir rökstuddum grun um að hafa 29. júní síðastliðinn veist með ofbeldi að brotaþola svo að varðað getur refsingu samkvæmt almennum hegningarlögum nr. 19/1940. Er því fullnægt skilyrði a-liðar 4. gr. laga nr. 85/2011.

Eins og rakið er í hinum kærða úrskurði hlaut varnaraðili 17. desember síðastliðinn 60 daga skilorðsbundinn fangelsisdóm fyrir brot gegn 1. mgr. 217. gr. almennra hegningarlaga en atvik þess máls varða ekki brotaþola. Hann hefur ekki áður sætt nálgunarbanni. Af gögnum málsins að öðru leyti verður heldur ekki ráðið að brotaþola stafi hætta af varnaraðila, sbr. b-lið 4. gr. laga nr. 85/2011.

6

Samkvæmt framangreindu og með vísan til 6. gr. laga nr. 85/2011 hefur ekki verið sýnt fram á að lagaskilyrði standi til þess að varnaraðili sæti nálgunarbanni. Verður hinn kærði úrskurður því staðfestur á þann hátt sem í úrskurðarorði greinir.

7

Þóknun verjanda varnaraðila fyrir Landsrétti greiðist úr ríkissjóði samkvæmt 38. gr. laga nr. 88/2008 um meðferð sakamála, sbr. 14. gr. laga nr. 85/2011, og er hún ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Felld er úr gildi ákvörðun lögreglustjórans á Norðurlandi eystra frá 29. júní 2021, um að varnaraðili, X, sæti nálgunarbanni í þrjá mánuði samkvæmt 4. gr. laga nr. 85/2011 um nálgunarbann og brottvísun af heimili Þóknun verjanda varnaraðila fyrir Landsrétti, A-kk-ef M-kk-ef M-kk-ef lögmanns, 137.640 krónur, greiðist úr ríkissjóði.